MyMyMy Reik Nuwe Enkelsnit Uit: "Die Partytjie"
Home»Entertainment»Music»MyMyMy Reik Nuwe Enkelsnit Uit: "Die Partytjie"
By Henno Kruger Sep 17, 2021 No Comments3 Mins Read
"Dit was amusant om te sien hoe lelik mense kan wees oor iets wat hulle nie verstaan nie," sê Conrad. "Ons wou 'Ek en Jy, Dikgat' telke male verdedig, by familie en vriende, maar veral by onaangename kennisse. Engelse mense het gedink dit is fat shaming. Afrikaanse mense het gedink dis anti-Afrikaner. Die kommenste mense het dit as kommen kak afgemaak. Maar ons het op die ou end met niemand gestry nie."
Hulle reaksie op al dié drama het gelei na "Die Partytjie"
Dié lied is amper 'n jaar na die eerste lockdown se aanvang tydens 'n week van isolasie in die klein dorpie Rooi-Els aan die Kogelberg se kus opgeneem – in 'n huis met 'n uitsig oor Valsbaai.
En ná 'n jaar se lockdown was die uitkoms van die naweek se kreatiewe verrigtinge in baie opsigte voorspelbaar: 'n meditasie oor die pad vorentoe in 'n voortslepende pandemie. Met die eerste "oor"-opslag is "Die Partytjie" aanvanklik 'n sober en eerlike besinning oor die moeilike keuses waarvoor musikante te staan kom, maar met die liriek "Is die partytjie dan nou verby" – wat 25 keer herhaal – skuil daar tog ander betekenisse onder die oppervlak. Maar wat beteken die lirieke en hierdie snit vir MyMyMy?
Is dit 'n metafoor? As dit van MyMyMy afhang, beslis: "Ons partytjie gaan oor baie dinge: weltschmerz, sterflikheid, pandemiedepressie, oud word, aanvaarding, leë drankkaste en ja, dat huis toe gaan nie altyd 'n slegte ding is nie."
Janine vertel meer oor die video vir "Die Partytjie"
"Die aand toe ons die opnames klaargemaak het moes ons dit uit die aard van die saak vier. En terwyl ons teug aan 'n tequila of twee het ons besluit die video moet hier geshoot word."
Johan Nel het die kamerawerk en redigering behartig en slaag uitstekend daarin om die misterie van die omgewing en die sensitiwiteit van die oomblik vas te vang. Die gehoorlede bestaan uit Edo Mostert – wat ook almal se grimering gedoen het; Lucia Booyse – die bestuurder van The Drummond Arms; en Brend Cloete – 'n besoeker en plaaslike inwoner.